Picardie
Picardie ch'est eune ancienne région aménistrative in Franche qu'est achuchonée édpuis 2016 aveuc ch'Nord Pas-d'Calé pur foaire l'région «Heuts-d'Franche» («Hauts-de-France») pi ch'est étou eune région dins l'histoère del France.

L'région aménistrative 

Il y o troés départémints dins l'région : l'Sonme, l'Ainne pi l'Oése.

Chés poéyis picards 

Ch'mot "poéyis" cha vient du latin pagus. Ech pagus ch'étoait eune division anménistrative gallo-romaine. 

Chés poéyis is ont té réactualisés aveuc chés lois Pasqua (1995), Voynet (1999) et pi "Urbanisme et habitat" (2003). 

Chés poéyis is sont gérés pèr un EPCI sans fiscalité prope (lonmé « syndicat mixte de pays »).

Avant el loé Voynet (1999) pou l’aménagement et le développement durable du territoire, el Région ale avoait incorragé chés conmeunes à s'érgrouper in poéyis.

Il y o un Fonds régional d’Appui aux Pays de Picardie.

Chés 18 poéyis picards in 2005 
In 2005, l' Picardie ale est décopée in 18 Poéyis :

  sis dins l’Ainne = ech Vérmindoé, eul Thiérache, ech Marloé, ech Laonnoé, ech Soissonnoé (aveuc eune partie dins l'Oése) et pi ech Tardenoé

 sét dins l’Oése = l’Oése picarte, ech poéyis d' Bray, ech poéyis d' Thelle, ech Vexin, ech Clérmontoé, ech Noéyonnoé et pi ech Valois 

 chonq dins l' Sonme = el Plaine Maritime Picarde ( Marquentérre ), ech Pontiu, ech Vimeu, l’Anmiénoé et pi ech Santérre.

Chés 18 poéyis picards in 2009 

 vir = Un tour d' Picardie in hélicoptère aveuc Sylvain Augier pour vir chés poéyis picards.
http://webtv.picardie.fr/liste.php?mode=emission&id_emission=53#
http://www.picardie.fr/Les-Pays-de-Picardie-vus-du-ciel

Histoère 

Ech prumié écrit du XIII sièke su chés Picards il o été foait pèr Mathieu Paris. Il écrivoait au monastoère éd Saint-Albans in Ingletère. Il o términé s'cronike in 1235. L'innée 1229, i raconte chés actes d'violinche éd chés étudiens pindint el prumière grève deul univarsité d'Paris. Chés résponsabes ch'étoait : « de partibus conterminis Flandriae, quos vulgariter Picardos appellamus ». 

El prumière déscripcion un peu précise del Picardie ale o té foaite pèr Barthélemy chl’Inglé qui étoait un étudien à Paris vers 1220-1230. Dins s'live De proprietatibus rerum - partie XV (términé vers 1240) su l' Jéografie, i présinte l' Picardie conme ène provinche del Gaule berche. Ale conprind chés viles éd Bieuvais, Anmyin, Aro, Thérouanne pi Tornai, pi ale vo édpuis ech Rhin dousqu’àl mér. Il y avoait : el heute Picardie (au sud), pi el bosse Picardie éq ale touche el Flinde pi ech Brabant. I note éq chés gins-lo y pérloaitte un « idiomatis grossi magis aliarum Galliae nationum », ène langue pus rude éq chèle éd chés eutes nacions d'Franche ..

Ch'nom Picardie dins chés eutes langues d' Urope

Notes pi référinches 

 Chés poéyis
 Ech éstatut il o té créé in 1995 pèr el Loi d'orientation pour l'aménagement et le développement du territoire (LOADT - dite Loé Pasqua) du 4 ed févrié 1995, modifié pèr el LOADDT (dite Loé Voynet) du 25 ed join 1999. 
 https://web.archive.org/web/20131217202253/http://www.pays.asso.fr/
 Créachon des poéyis : el loé Pasqua in 1995 - Loi d'orientation pour l'aménagement et le développement du territoire (LOADT o bin loi Pasqua) 
 Loé du 25 ed join 1999 ("Loi Voynet") = Loi d'orientation pour l'aménagement et le développement durable du territoire (LOADDT o bin loi Voynet) 
 Loé Ollier in 2003 = Loi Urbanisme et Habitat (loi UH o bin loi Ollier)

Loïens intarnètes 
 Site du Conseil régional
 Site éd l'État in Picardie
 Site Picardia : l'Inciclopédie picarde